पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस ने अपने पिछले सभी रिकॉर्ड तोड़ दिए हैं। 24 घंटे में 16,246 लोगों को जहां संक्रमित किया गया है, वहीं 181 मरीजों की जान ले ली है। मंगलवार को फतेहाबाद में सबसे ज्यादा 19 और गुड़गांव में 16 मरीजों ने दम तोड़ा है। वहीं, गुड़गांव में सबसे ज्यादा 4475 और फरीदाबाद में 1580 नए मरीज मिले हैं। कुल 4 जिलों में हजार से ज्यादा नए केस सामने आए हैं।
प्रदेश में 24 घंटे में 3,567 मरीज बढ़े हैं यानि 28.13 प्रतिशत की बढ़ोतरी हुई है। वहीं मौतों में 13.83 प्रतिशत की वृद्धि हुई है। राज्य में अब तक 5 लाख 45 हजार 701 लोग संक्रमण का शिकार हो चुके हैं। इधर, 24 घंटे में 11,525 मरीजों के ठीक होने के बाद निगेटिव होने वालों का आंकड़ा 4 लाख 29 हजार 950 हाे गया है।
राज्य में अब एक्टिव मरीजों की संख्या बढ़कर एक लाख 10 हजार 680 हो गई है। प्रदेश की रिकवरी दर 78.78 प्रतिशत रह गई है और सकृत दर बढकर 20.28 प्रतिशतहो गई है। मंगलवार को पॉजिटिविटी दर 27.81 प्रतिशत रही। अभी प्रदेश में 67,726 लोगों को वैक्सीन की डोज लग चूकी है। कुल 39,71,532 डोज अब तक दी जा चुकी है।
कम हो रही रिकवरी रेट
पीडब्ल्यूडी रेस्ट हाउस में ठहर सकेगा मेडिकल स्टाफ
सरकार ने कोरोना महामारी में जनता की सेवा कर रहे डॉक्टरों, पैरामेडिकल व जरूरी सेवाओं में लगे स्टाफ के लिए अहम निर्णय लिया है। लोक निर्माण विभाग (पीडब्ल्यूडी) रेस्ट हाउस में इनका रहना व खाना मुफ्त होगा। मंगलवार को उपमुख्यमंत्री दुष्यंत चौटाला ने ये आदेश जारी किए। डिप्टी सीएम ने बताया कि कोरोना संकट में लोगों की सेवा में लगे इन कर्मचारियों को अब घर जाने की जरूरत नहीं पड़ेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn